મકરપુરા ગામના પંચાલ ફળિયામાં રહેતા બંકિમ બાલકૃષ્ણ પટેલે પોલીસને જણાવ્યું હતું કે તેમના સસરા ખાનગી હોસ્પિટલમાં સારવાર હેઠળ હોવાથી તેમને લોહી આપી તેઓ પત્ની નેહા સાથે ઇન્ડિકા કાર લઇને શુક્રવારે રાત્રે 1 વાગે ઘેર જવા નિકળ્યા હતા. કાર તેમનો ડ્રાઇવર ઇલીયાસ અનવરસા દિવાન ચલાવતો હતો.. રાત્રે 1-30 વાગે કાર મકરપુરા ડેપો સામેથી પસાર થતી હતી, ત્યારે સામે સુરત તરફથી એસટી બસ અચાનક પુરઝડપે આવી હતી અને બસના ચાલકે અચાનક ડેપોમાં જવાના કટમાં ટર્ન મારતાં ઇન્ડિકા સાથે અથડાઇ હતી.અકસ્માતમાં બંકિમ અને નેહા પટેલ અને ડ્રાઇવર ઇલીયાસને ગંભીર ઇજા થતાં ખાનગી હોસ્પિટલમાં ખસેડાયાં હતાં.અકસ્માત બાદ બસનો ચાલક બસ ત્યાં જ મૂકીને જતો રહ્યો હતો.ટ્રાફિક કન્ટ્રોલર અનવર ગુલામ મહોમંદ વોરાએ 15થી 20 ના ટોળા સામે ફરિયાદ નોંધાવી હતી.